La tasca científica, tècnica i cultural i de difusió dels diferents camps del saber que desenvolupen les acadèmies, s'emmarca en les accions de foment a la cultura i a la investigació científica i tècnica que els poders públics han de promoure d'acord amb l'article 44 de la Constitució espanyola.
Així, d'acord amb l'article 114 de l'Estatut d'autonomia de Catalunya, correspon a la Generalitat l'exercici de l'activitat de foment.
Per això, amb la finalitat de promoure el desenvolupament de les activitats de les acadèmies, els pressupostos de la Generalitat anualment han anat consignant una quantitat destinada a ajudar econòmicament a la realització de les actuacions adreçades al compliment de les finalitats pròpies d'aquestes entitats.
No en va contribueixen al creixement i al progrés científic del país a través de la investigació.
La inversió pública al progrés, a través de les accions de foment, s'ha de cenyir al context econòmic de cada moment, de manera que les consignacions pressupostàries s'ajustin a allò que és raonable en un context d'austeritat.
De conformitat amb el que disposa el Decret 194/2013, de 9 de juliol, de reestructuració del Departament de Justícia, pel qual les acadèmies es relacionen administrativament amb el Departament de Justícia;
D'acord amb el que disposen el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya; la Llei 38/2003, de 17 de novembre, general de subvencions; la Llei 30/1992, de 26 de novembre, de règim jurídic de les administracions públiques i del procediment administratiu comú, i la Llei 26/2010, del 3 d'agost, de règim jurídic i de procediment de les administracions públiques de Catalunya;
Atenent a tot el que s'ha exposat, en l'exercici de les competències previstes a l'article 10 de la Llei general de subvencions i a l'article 13 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i amb els informes favorables de la Intervenció i l'Advocacia de la Generalitat,
Obrir convocatòria pública per a la concessió de subvencions, en règim de concurrència competitiva, adreçades a finançar despeses de funcionament i de desenvolupament de les activitats realitzades durant l'any 2014 per les acadèmies amb seu central a Catalunya.
Aprovar les bases que han de regir aquest concurs i que es publiquen com a annex de la present Ordre.
La dotació màxima de les subvencions previstes per aquesta Ordre és de 100.000 euros, amb càrrec a la partida D/482000100/2140/0000 del pressupost del Departament de Justícia de la Generalitat de Catalunya per al 2014.
Es concediran fins a un màxim de dotze subvencions de forma proporcional a les puntuacions obtingudes, fins a exhaurir la quantitat màxima total de 100.000 euros.
–4 Termini i lloc de presentació de sol·licituds
El termini de presentació de les sol·licituds de subvenció i la documentació que s'hi ha d'adjuntar finalitzarà el dia 11 de juliol de 2014.
Les sol·licituds s'hauran de presentar als registres del Departament de Justícia (c.
Pau Claris, 81, 08010 Barcelona), dels serveis territorials del Departament de Justícia a Girona (pl. Pompeu Fabra, 1, 17002 Girona), Lleida (c.
Sant Antoni M. Claret, 17, 43002 Tarragona) i les Terres de l'Ebre (c.
Àngel, 6, 43500 Tortosa), o a qualsevol altra oficina o registre d'entre els que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
–5 Òrgans competents per a la tramitació i la resolució
L'òrgan instructor del procediment és la Direcció General de Dret i d'Entitats Jurídiques.
Les sol·licituds presentades seran avaluades i seleccionades per una comissió formada pel director o la directora general de Dret i d'Entitats Jurídiques, com a president, dos responsables de la Direcció General de Dret i d'Entitats Jurídiques, un dels quals actuarà com a secretari, i un responsable de la Direcció de Serveis.
La comissió estudiarà i valorarà les despeses subvencionables d'acord amb els criteris de valoració establerts a la base setena i ordenarà totes les sol·licituds segons la puntuació obtinguda.
Els membres de la comissió resten sotmesos a les causes d'abstenció i recusació que estableixen els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
A la vista de l'informe de valoració, l'òrgan instructor ha d'elevar la proposta de resolució al secretari general del Departament de Justícia.
L'òrgan competent per a la resolució de la convocatòria és el conseller del Departament de Justícia, si bé la competència l'exerceix per delegació el secretari general d'aquest Departament, d'acord amb la Resolució JUS/498/2013, de 8 de març, de delegació de competències del conseller de Justícia en diferents òrgans del Departament.
La resolució i notificació de la concessió de les subvencions s'han d'efectuar en el termini màxim de sis mesos, a comptar de la data de finalització del termini per a la presentació de sol·licituds.
D'acord amb el que estableix l'article 54.2.e) de la Llei 26/2010, del 3 d'agost, transcorregut aquest termini sense que s'hagi dictat i notificat resolució expressa, s'entendran desestimades les sol·licituds.
La resolució s'ha de notificar de manera individualitzada als interessats i s'ha de publicar posteriorment al DOGC.
Contra la resolució de concessió o denegació de les subvencions, que exhaureix la via administrativa, les persones o entitats interessades poden interposar recurs potestatiu de reposició davant el conseller de Justícia, en el termini d'un mes a comptar de l'endemà de la seva publicació al DOGC, en els termes que estableixen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, de l'endemà de la seva publicació al DOGC, de conformitat amb els articles 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, o qualsevol altre recurs que hom consideri procedent.
–7 Aquesta convocatòria resta sotmesa a la condició suspensiva de l'existència de crèdit adequat i suficient en el pressupost del Departament de Justícia en el moment de la resolució de la concessió.
Contra aquesta Ordre i les bases del seu annex, que exhaureixen la via administrativa, les persones interessades poden interposar recurs potestatiu de reposició davant el conseller de Justícia, en el termini d'un mes a comptar de l'endemà de la seva publicació al DOGC, en els termes que estableixen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, de l'endemà de la seva publicació al DOGC, de conformitat amb els articles 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, o qualsevol altre recurs que hom consideri procedent.
(Resolució JUS/498/2013, de 8.3.2013, DOGC de 13.3.2013)
–1 Objecte i període en què s'ha d'executar l'activitat
L'objecte d'aquesta convocatòria és finançar despeses derivades del funcionament i desenvolupament d'activitats inherents a la tasca investigadora i de difusió del saber en els diversos camps realitzades per les acadèmies durant l'any 2014.
–2 Entitats destinatàries de les subvencions
Les acadèmies amb seu central a Catalunya que tinguin com a finalitat principal la investigació en el camp de qualsevol ciència o art.
–3 Requisits de les entitats beneficiàries
3.1 Estar inscrites en el Registre d'Acadèmies del Departament de Justícia de la Generalitat de Catalunya.
3.2 Estar al corrent de les seves obligacions tributàries amb l'Estat i amb la Generalitat de Catalunya i de les seves obligacions amb la Seguretat Social.
Aquest requisit s'acredita mitjançant la subscripció del document de declaració responsable que consta en el formulari de sol·licitud de la subvenció.
La presentació de la sol·licitud de la subvenció implica l'autorització a l'Administració de la Generalitat per a la funció de comprovació d'ofici de les dades corresponents.
–4 Compatibilitat amb altres subvencions, ajuts o ingressos
Aquestes subvencions són compatibles amb l'obtenció d'altres ajuts, subvencions o premis per a la mateixa activitat, procedents de qualsevol de les administracions o entitats públiques o privades, estatals o internacionals, sempre que l'import de les subvencions no superi, aïlladament o conjuntament, el cost de l'activitat subvencionada.
Les actuacions objecte d'aquestes subvencions s'han de dur a terme durant el període de l'exercici 2014.
–6 Sol·licituds i documentació que cal presentar
6.1 El full de sol·licitud degudament emplenat.
Les persones físiques i jurídiques interessades poden obtenir el full de sol·licitud per acollir-se a aquesta convocatòria de subvencions a l'adreça electrònica del Departament www.gencat.net/justicia/serveis/subvencions/dgdej/index.htm i a les adreces anteriorment esmentades.
6.2 A la sol·licitud s'hi ha de fer constar el següent:
Memòria tècnica i economico-financera on es descriguin i es defineixin els projectes o activitats per als quals se sol·licita la subvenció; s'hi ha de detallar el pressupost previst per a cadascun dels conceptes, així com qualsevol altra informació que pugui ser rellevant per a la correcta avaluació de la sol·licitud.
El pressupost ha de comprendre la totalitat dels costos dels projectes o les activitats, amb independència que aquests costos siguin superiors a l'import de la subvenció sol·licitada.
L'ordre de descripció i quantificació dels projectes serà la que s'estableix a la base setena.
Detall de les fonts de finançament de les activitats.
Justificació de l'interès i la conveniència de les actuacions conforme al que disposa la base setena de la present convocatòria.
Lloc i dates de realització de les activitats per a les quals es demana la subvenció.
Quan les activitats ho requereixin, caldrà determinar el perfil acadèmic de la persona o persones que dirigiran els treballs, redactaran els textos, faran els cursos o presentaran les ponències.
Memòria d'activitats de l'acadèmia corresponent a l'exercici precedent, amb l'acreditació de la seva aprovació per part de l'òrgan de govern de l'acadèmia.
Declaració responsable d'estar al corrent en el compliment de les obligacions tributàries amb la Generalitat de Catalunya i amb l'Administració general de l'Estat, i de les obligacions davant la Seguretat Social.
Declaració responsable de no trobar-se en cap de les circumstàncies previstes a l'article 13 de la Llei 38/2003, de 17 de novembre, general de subvencions.
La inexactitud o la falsedat de les declaracions responsables a les quals fa referència aquest punt, a més de ser causa d'exclusió del sol·licitant de la convocatòria, és també causa de revocació, sens perjudici de les responsabilitats de qualsevol tipus en què hagi pogut incórrer com a conseqüència de la inexactitud o la falsedat esmentades.
Declaració del compliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
Si escau, les entitats que tinguin cinquanta treballadors o més hauran d'adjuntar una declaració expressa segons la qual, en compliment del que preveu l'article 42 del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seva inclusió social, donen ocupació almenys a un 2 % de treballadors amb disminució sobre el nombre total de treballadors, o una declaració conforme s'apliquen les mesures alternatives que estableixen i regulen el Reial decret 364/2005, de 8 d'abril, i, en l'àmbit competencial de la Generalitat de Catalunya, el Decret 322/2011, de 19 d'abril.
Certificat del secretari de l'entitat de la relació de subvencions rebudes, durant l'any 2013, de l'Administració de la Generalitat de Catalunya, de l'Administració de l'Estat o de l'Administració Local.
–7 Naturalesa de les despeses subvencionables i criteris d'avaluació i selecció
7.1 Les despeses que poden ser objecte de subvenció són les que s'enumeren a continuació, les sol·licituds de les quals es valoren segons els criteris que s'assenyalen a l'apartat 7.4:
a) Realització d'activitats científiques i culturals (programes d'investigació, cursos, seminaris, conferències, concerts, exposicions, congressos, etc.) que desenvolupin la tasca d'investigació, transmissió i difusió del coneixement.
b) Despeses corrents per al funcionament de les entitats, incloent-hi arrendaments; despeses en reparacions, manteniment i conservació dels edificis en què estiguin ubicades; adquisició de material i subministraments, etc. Valoració fins a nou punts.
c) Cost del personal destinat a l'execució de treballs relacionats amb l'activitat pròpia de l'acadèmia o institució, incloent-hi els costos de seguretat social i cobertura sanitària.
d) Cost d'edició de publicacions en qualsevol suport: fullets, impresos, etc. Valoració fins a sis punts.
e) Dietes meritades pels acadèmics per assistència a les diferents sessions.
7.2 Dins els conceptes assenyalats en l'anterior apartat 7.1, es consideraran despeses subvencionables aquelles que responguin de manera indubtable a la naturalesa de l'activitat subvencionada, resultin estrictament necessàries i es realitzin dins l'exercici 2014.
En cap cas el cost d'adquisició de les despeses subvencionables pot ser superior al valor de mercat, ni excedir el que es considera raonable en un entorn d'austeritat.
7.3 Les despeses subvencionables no inclouen l'adquisició de material de caràcter inventariable, com els ordinadors, les fotocopiadores, els aparells de fax, el mobiliari, els fons de biblioteca o altres d'anàlegs.
7.4 L'avaluació i selecció de les sol·licituds s'efectuarà d'acord amb els principis d'objectivitat, independència i qualitat de les propostes presentades.
Per a la determinació de la quantia individual de la subvenció concedida a cada beneficiari, es valoraran les sol·licituds en relació amb les despeses subvencionables recollides en l'apartat 7.1 anterior i dins de la puntuació màxima prevista en cada cas.
La puntuació individual s'assignarà tenint en compte els següents elements, cadascun dels quals suposarà un sostre de la dita puntuació:
a) El contingut de les activitats proposades, la seva difusió i els seus destinataris.
b) L'antiguitat de l'entitat respecte de la seva presència en la vida cultural i repercussió social de les seves activitats.
c) La trajectòria de l'entitat en relació amb els ajuts concedits pel Departament de Justícia de la Generalitat, respecte de la regularitat, justificació i avaluació de resultats, així com en la seva contribució a la presència del Departament dins el seu àmbit d'actuació.
7.5 A la vista de la puntuació assignada en aplicació de l'apartat anterior, la quantia individual de la subvenció es determinarà d'acord amb la proporcionalitat entre els projectes presentats i la puntuació obtinguda per cada concepte, dins de les disponibilitats pressupostàries.
–8 Acceptació i renúncia de la subvenció
S'entén acceptada la subvenció si l'entitat beneficiària no manifesta la seva renúncia expressa per escrit en el termini de deu dies hàbils a comptar de l'endemà de rebre la notificació de la resolució de concessió.
Quan alguna de les entitats beneficiàries renunciï, totalment o parcial, a la subvenció atorgada, l'òrgan que la va concedir dictarà la resolució corresponent.
–9 Resolució de concessió i notificació
La resolució que posa fi al procediment s'ha de dictar i notificar d'acord amb el que estableix el punt 6 de l'Ordre de la convocatòria.
–10 Caràcter de les subvencions
Les subvencions que es concedeixin i les aportacions que es convinguin tindran caràcter ocasional, estan subjectes a limitació pressupostària i no generen cap dret de continuïtat en l'assignació de finançament a les entitats destinatàries per a exercicis successius.
Abans del dia 31 de març de 2015 les acadèmies beneficiàries han de presentar la documentació justificativa següent:
a) Justificants originals de les despeses destinades al desenvolupament total de les activitats objecte de subvenció.
Aquests justificants s'han d'ajustar al pressupost inicialment presentat.
Quan l'import demanat sigui inferior al cost del projecte, caldrà justificar el cost total de l'activitat.
Quan les característiques de l'activitat requereixin la utilització de mitjans i recursos propis del beneficiari, la justificació haurà de contenir una memòria i liquidació dels costos, així com els comprovants de nòmines, butlletins de cotització a la Seguretat Social, contractes, factures i rebuts que acreditin els costos imputats propis que s'imputen a l'activitat objecte de la subvenció.
b) Relació numerada de cadascun dels justificants de l'activitat subvencionada als quals es fa referència en l'apartat anterior, agrupats en funció del concepte pressupostari presentat en el moment de la sol·licitud.
c) Memòria descriptiva de l'activitat subvencionada, degudament signada pel president de l'acadèmia.
d) Certificat on consti la liquidació detallada del pressupost total de l'activitat desenvolupada degudament validat pel responsable de l'entitat.
e) Comunicació, si escau, de l'obtenció d'altres ajuts o subvencions que financin l'activitat objecte de la subvenció, procedent de qualsevol administració o entitat pública o privada, nacional o internacional.
f) Memòria d'activitats de l'acadèmia corresponent a l'exercici 2014, amb l'acreditació de la seva aprovació per part de l'òrgan de govern de l'acadèmia.
–12 Altres obligacions dels beneficiaris de la subvenció
a) Acreditar que s'ha fet constar el patrocini de la Generalitat de Catalunya en l'activitat objecte de la subvenció.
b) Facilitar tota la informació que li sigui requerida pel Departament de Justícia, la Intervenció de la Generalitat, la Sindicatura de Comptes o altres òrgans competents de conformitat amb les normes legals vigents.
c) Estar al corrent, si escau, del compliment de les obligacions que estableix la legislació laboral i social i, quan calgui, de les que imposa la normativa sobre drets i llibertats dels estrangers a l'Estat.
d) El compliment de les regles establertes pels apartats c) i d) de l'article 90 bis del text refós de la Llei de finances públiques.
Ateses les característiques específiques de les entitats que poden concórrer a aquesta convocatòria, un cop s'hagi concedit una subvenció, es podran atorgar bestretes fins a la totalitat de la subvenció.
La tramitació d'aquest pagament s'iniciarà en el moment de la seva concessió.
Per al pagament d'aquesta bestreta no s'exigeix la prestació de garantia, atenent la naturalesa jurídica i activitats de les entitats beneficiàries, d'acord amb l'article 98.1 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
El Departament de Justícia té la facultat de revisar les subvencions concedides i modificar la Resolució de concessió en el cas d'alteració de les condicions que s'han tingut en compte per a la concessió de la subvenció o de l'obtenció concurrent d'altres ajuts.
Les subvencions concedides es poden revisar i, en especial, es pot modificar la resolució de la concessió en cas d'alteració de les condicions o de l'obtenció concurrent d'altres ajuts.
Si el compliment de la finalitat de la subvenció ha estat acreditat, a judici de l'òrgan concedent, i el cost justificat és d'un import inferior al 85% del pressupost inicial del projecte, el Departament de Justícia reajustarà l'import de la subvenció concedida.
És procedent la reducció de la subvenció, en proporció al grau d'incompliment, quan l'òrgan del Departament que tramiti la subvenció no pugui acreditar, amb els originals dels justificants presentats per l'entitat, haver arribat al total de la despesa prevista pels conceptes subvencionats, sempre que s'hagi complert la finalitat per a la qual es va atorgar la subvenció.
En el cas que es produeixi un excés de finançament respecte al cost de l'activitat subvencionada, l'entitat beneficiària n'ha de reintegrar al Departament de Justícia l'import corresponent.
No obstant això, quan sigui l'Administració qui adverteixi l'excés de finançament, ha d'exigir-li el reintegrament per l'import total que excedeix fins al límit de la subvenció atorgada.
Són causes de revocació total o parcial de la subvenció les que preveu l'article 37 de la Llei 38/2003, de 17 de novembre, així com les que es preveuen en els articles 99 i 100 del Decret legislatiu 3/2002, de 24 de desembre, modificat per la Llei 26/2009, de 23 de desembre, en tot allò que no contradigui els preceptes de la Llei 38/2003, de 17 de novembre.
La revocació total o parcial de la subvenció comportarà, si escau, el reintegrament de les quantitats corresponents, incrementades amb l'interès de demora aplicable.
Els preceptes que tinguin la naturalesa de legislació bàsica de la Llei 38/2003, de 17 de novembre, general de subvencions;
L'Ordre d'1 d'octubre de 1997 del Departament d'Economia i Finances de la Generalitat de Catalunya, sobre tramitació, justificació i control d'ajuts i subvencions.
La Llei 30/1992, de 26 de novembre, de règim jurídic de les administracions públiques i del procediment administratiu comú;